# TKE Ligako 2019ko denboraldia

2019ko TKE Ligakoa Eusko Label Ligaren hamazazpigarren denboraldia izan zen. Txapelketa ekainaren 22an hasi zen Bilbo hiriko uretan, eta irailaren 15ean bukatu zen Portugaleten; guztira, 20 estropada jokatu ziren. Lehen aldia izan zen parte-hartzaileen artean Bizkaiko traineruak Gipuzkoakoak baino gehiago zirena, hurrenez hurren, sei eta lau.
Denboraldi honetako txapeldun nagusia Orio Arraunketa Elkartea izan zen. TKE Ligaren historian bigarren postua hiru aldiz lortu zuten arren, lehen aldia izan zen mirotzek garaikurra irabazi zutena. Oriotarrek nagusitasun handiz irabazi zuten txapelketa; guztira, 213 puntu lortu zituzten eta 20 estropadetatik 8tan garaile izan ziren. Bigarren postua, aldiz, Hondarribia Arraun Elkartearentzat izan zen. Gorabehera handirik gabeko denboraldi orekatua jokatu zuten eta oriotarren arraunketa jarraitu ahal izan zuen talde bakarrenetakoa izan zen; guztira, 201 puntu eskuratu zituzten eta, besteak beste, Zarauzko Ikurrina. Ohorezko txanda, bestalde, Santurtzik eta Zierbenak osatu zuten. Azkenik, banderei dagokienez, banaketa zabalagoa izan zen; Oriok 8 bandera eraman zituen etxera, Hondarribiak 4, Santurtzik 3, eta Zierbenak, Urdaibaik eta Donostiarrak bana.
Aurreko hiru denboraldietako garaile izandako Urdaibai Arraun Elkartea ohorezko txandatik kanpo gelditu zen, bosgarren postuan, eta bermeotarrek bandera bakarra baino ez zuten irabazi azkeneko estropadan. Bestetik, 2019an lehenengo mailara itzuli ziren elkarteek ere ez zituzten oso emaitza onak lortu. Lekittarrak behintzat maila mantendu zuen 10. postuari esker, baina kantabriar traineru bakarrak, Astillerorenak, maila galdu zuen San Pedrorekin batera. Pasaitarrek jaitsiera play-offean ezin izan zuten Aresko eta Zarauzko mutilen aurka lehiatu eta 13 denboraldiren ostean, hurrengo urtean KAE Ligan arraun egin beharko dute.
Azkenik, CaixaBank Patroi Onenaren Saria Donostiarra elkarteko Arkaitz Diazentzat izan zen.

## Estropadak

$^1$ Cidade da Coruña bandera bi jardunalditan jokatu zen. Nahiz eta bigarren egunean traineru azkarrena Hondarribikoa izan zen, bi egunetako denborak batuz oriotarrak izan ziren bizkorrenak eta, beraz, bandera herrira eraman zutenak. $^2$ Ofizialki "Getxoko Estropaden XLI. Ikurriña-Jose Antonio Agirre Lehendakariaren XV. Omenaldia". $^3$ Zarauzko XLII. Estropada bi jardunalditan jokatu zen eta bietan Hondarribiko trainerua izan zen azkarrena.

## Sailkapena

$^1$ Cidade da Coruña bandera bi jardunalditan jokatu zen. Nahiz eta bigarren egunean traineru azkarrena Hondarribikoa izan zen, bi egunetako denborak batuz oriotarrak izan ziren bizkorrenak eta, beraz, bandera herrira eraman zutenak. $^2$ Lekittarrak hiru segundoko zigorra jaso zuen arrauna uretara botatzeagatik. $^3$ Zarauzko XLII. Estropada bi jardunalditan jokatu zen eta bietan Hondarribiko trainerua izan zen azkarrena.

### Jaitsiera/Igoera play-offa
## Patroi onenaren saria

| Postua | Patroia | Arraun Taldea | Puntuak |
| 1 | Arkaitz Diaz | Donostiarra | 19 |
| 2 | Borja Gómez | Zierbena | 11 |
| 3 | Iñaki Goikoetxea | Lekittarra | 9 |
| 4 | Cristian Garma | Santurtzi | 8 |
| 5 | Eneko Bilbao | Urdaibai | 7 |
| 6 | Ander Etxegoien | San Pedro | 6 |
| 6 | Jenaro Zelaia | Ondarroa | 6 |
| 8 | Vicente Carpintero | Kaiku | 5 |
| 8 | Iván Gómez | Astillero | 5 |

## Erreferentziak

* ↑ "Errekorrezko egutegi bat". Eusko Label Liga. 2019.04.22
* ↑ "Denboraldi berrirantz abiatu da ACT". Eusko Label Liga. 2019.04.22
* ↑ "Denboraldia Ohorezko Txandatik begiratuta". Eusko Label Liga]. 2020.03.20
* 1 2 "Emaitzak". Eusko Label Liga. 2020.03.20
* ↑ "Denboraldia sailkapenaren erditik". Eusko Label Liga. 2020.03.20
* ↑ "Laster arte San Pedro!". Eusko Label Liga. 2020.03.20
* ↑ "Denboraldiko patroi onenak saritzeko garaia". Eusko Label Liga. 2020.03.20
* 1 2 "Garaipen bikoitza Orio Babyautorentzat". Eusko Label Liga. 2019.07.07
* ↑ "Getxoko Estropaden XLI. Ikurriña - J.A. Agirre Lehendakariaren XV. Omenaldia (2019-07-28)". Eusko Label Liga. 2019.05.18
* 1 2 "Hondarribia triunfa en Zarautz". Mundo Deportivo. 2019.08.18
* ↑ “2019-07-21 - XVIII Bandera Ayuntamiento de Sestao“. Eusko Label Liga. 2019.07.21

## Ikus, gainera

* TKE Liga
* KAE Ligako 2019ko denboraldia
* GT Ligako 2019ko denboraldia

## Kanpo estekak

* TKE Ligaren webgunea
* Datuak: Q63981730